ฮั่งเส็งปิดเช้าบวก 22.66 จุด ตามทิศทางดาวโจนส์
ฮั่งเส็งปิดเช้าบวก 22.66 จุด ตามทิศทางดาวโจนส์
27 มิ.ย. 2560

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 22.66 จุด หรือ 0.09% ปิดภาคเช้าที่ 25,894.55 จุด ตามดัชนีดาวโจนส์ตลาดหุ้นนิวยอร์กที่ปิดบวกเมื่อคืนนี้ จากแรงซื้อที่ส่งเข้าหนุนหุ้นกลุ่มสาธารณูปโภคและกลุ่มโทรคมนาคม
ทั้งนี้ นักลงทุนจับตาดูนางเจเน็ต เยลเลน ประธานธนาคารกลางสหรัฐ (เฟด) ซึ่งมีกำหนดขึ้นกล่าวสุนทรพจน์ในการประชุม “Global Economic Issues” ที่กรุงลอนดอน ประเทศอังกฤษ ในวันนี้ตามเวลาสหรัฐ เพื่อจับตาการส่งสัญญาณเกี่ยวกับทิศทางนโยบายการเงินของเฟด